text: রশিদনগর বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
  
  আয়তন 
  রশিদনগর ইউনিয়নের আয়তন ১৮০৪ একর (৭.৩০ বর্গ কিলোমিটার)।
  
  জনসংখ্যা 
  ২০১১ সালের পরিসংখ্যান অনুযায়ী রশিদনগর ইউনিয়নের লোকসংখ্যা ১৯,০০০ জন। এর মধ্যে পুরুষ ৯,৬৪৫ জন এবং মহিলা ৯,৩৫৫ জন।
  
  অবস্থান ও সীমানা 
  রামু উপজেলার উত্তরাংশে রশিদনগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে জোয়ারিয়ানালা ইউনিয়ন ও কক্সবাজার সদর উপজেলার ভারুয়াখালী ইউনিয়ন, পশ্চিমে কক্সবাজার সদর উপজেলার ভারুয়াখালী ইউনিয়ন, উত্তরে কক্সবাজার সদর উপজেলার চৌফলদণ্ডী ইউনিয়ন ও ঈদগাঁও ইউনিয়ন এবং পূর্বে কক্সবাজার সদর উপজেলার ঈদগাঁও ইউনিয়ন অবস্থিত।
  
  ইতিহাস 
  ১৯৯৩ সালের ১১ মার্চ বৃহত্তর জোয়ারিয়ানালা ইউনিয়নকে বিভক্ত করে চাকমারকূল ইউনিয়ন ও রশিদনগর ইউনিয়ন গঠন করা হয়।
  
  প্রশাসনিক কাঠামো 
  রশিদনগর ইউনিয়ন রামু উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ধলিরছড়া, জঙ্গল ধলিরছড়া ও উল্টাখালী এ ৩টি মৌজায় বিভক্ত।
  
  এ ইউনিয়নের গ্রামগুলো হল:
   সিকদারপাড়া
   সন্দ্বীপপাড়া
   কাহাতিয়াপাড়া
   বড় ধলিরছড়া
   উত্তর কাহাতিয়াপাড়া
   পাহাড়তলী
   কাদমরপাড়া
   হামিরপাড়া
   থলিয়াঘোনা
   নাছিরাপাড়া উত্তর
   নাছিরাপাড়া দক্ষিণ
   পানিরছড়া
   হরিতলা
   পানিরছড়া মুরাপাড়া
   ধলিরছড়া মুরাপাড়া
   জেটিপাড়া
   উল্টাখালী
  
  শিক্ষা ব্যবস্থা 
  রশিদনগর ইউনিয়নের সাক্ষরতার হার ২১.৭৭%। এ ইউনিয়নে ২টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
  
  শিক্ষা প্রতিষ্ঠান 
  মাধ্যমিক বিদ্যালয়
   নাদেরুজ্জামান উচ্চ বিদ্যালয়
   পানির ছড়া এস এইচ ডি মডেল হাই স্কুল
  
  প্রাথমিক বিদ্যালয়
   উত্তর কাহাতিয়াপাড়া সরকারি প্রাথমিক বিদ্যালয়
   উল্টাখালী সরকারি প্রাথমিক বিদ্যালয়
   ধলিরছড়া সরকারি প্রাথমিক বিদ্যালয়
   নাসিরাপাড়া সরকারি প্রাথমিক বিদ্যালয়
   ফরিদা রশিদ আদর্শ সরকারি প্রাথমিক বিদ্যালয়
   বড় ধলিরছড়া হাজী মতিউর রহমান সরকারি প্রাথমিক বিদ্যালয়
  
  গ্রন্থাগার
  
  1. জ্ঞান পাঠাগার
  
  2.  আলোর দিশারী পাঠাগার
  
  যোগাযোগ ব্যবস্থা 
  রশিদনগর ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
  
  ধর্মীয় উপাসনালয় 
  রশিদনগর ইউনিয়নে ৩২টি মসজিদ রয়েছে।
  
  খাল ও নদী 
  রশিদনগর ইউনিয়নের দক্ষিণ প্রান্ত দিয়ে প্রবাহিত হচ্ছে উল্টাখালী খাল, ধলিরছড়া খাল এবং সিকদারপাড়া খাল।
  
  দর্শনীয় স্থান 
   নিরিবিলি অরণ্য
  রেল লাইন
   শহীদ মিনার
   লবণ উৎপাদন মাঠ
   রাবার বাগান
  
  উল্লেখযোগ্য ব্যক্তিত্ব 
   মৌলভী ফরিদ আহমদ; সাবেক সংসদ সদস্য; ডাকসুর সাবেক ভিপি ও ১৯৫৪ সালের মন্ত্রী পরিষদ নির্বাচনে নির্বাচিত শ্রম মন্ত্রী।
   এডভোকেট খালেকু্জ্জামান; সাবেক সংসদ সদস্য, কক্সবাজার-৩।
   ইঞ্জিনিয়ার মোহাম্মদ শহিদুজ্জামান; সাবেক সংসদ সদস্য, কক্সবাজার-৩।
  
  জনপ্রতিনিধি 
   বর্তমান চেয়ারম্যান: মোহাম্মদ শাহ আলম
  
  আরও দেখুন 
   রামু উপজেলা
   রামু থানা
   কক্সবাজার জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:রামু উপজেলার ইউনিয়ন
title: রশিদনগর ইউনিয়ন